1Iyaro wettué pitu makkunrai makkatenning séddi worowané sibawa makkeda, "Palaloki mangakuiko selaku lakkai, kuwammengngi aja’ tamasiri nasaba dé’ takawing. Inanré sibawa pakéyang riyullé muto tanggungngi."
2Narapii matu wettunna naébbui PUWANGNGE tungke tanet-tanengngé sibawa ajué tuwo mancaji battowa sibawa magello ri wanuwaéwé. Iyaro essoé tau Israél iya salama’é marennui matu sibawa mabangka’i nasaba wassélé éngngalangngé.
3Tungke tau iya risalaiyé ri Yérusalém, sining tau iya napilé Allataala untu’ ripassalama, riteppui matu mapaccing.
4Nasibawang akuwasan-Na naadélékiwi matu PUWANGNGE sibawa napépaccingiwi umma’-Na. Napépaccingiwi matu Yérusalém polé ri darana sining tau iya riyunoé ri kotaéro.
5Nainappa ri tompo’na Bulu Sion sibawa sininna tau iya maddeppungengngé kuwaro napancajini PUWANGNGE ellungngé ri lakessoé, enrengngé rumpu sibawa luwa api matajang ri wennié. Aléna Allataala nasibawang akuwasan-Na cinaungiwi matu sibawa linrungiwi sininna kotaéro.
6Nacinaungiwi matu polé ri pella matire’é ri lakessoé, sibawa pancajiwi onrong maccinaung polé ri bosi rajaé sibawa anginrajaé.
bug_Latn bug_Latn bug_Latn bug_Latn bug_Latn bug_Latn